
In  rerum  numero,  quae  in  literatura  fere  oblivioni 
datae  et  hoc  tempore  minime  ad  disquisitionem  vocatae 
sunt,  est  illa  quoque  res,  quae  de  membrana  pupillari 
perseverante  agit,  quam  omnino  esse  permulti  maxime  du- 
bitare videntui’.  Causam,  cur  haec  tam  propagata  nega- 
tio oriri  potuerit,  rectissime  Dr.  Weber  in  opusculo,  quod 
est  de  hoc  argumento,  observat,  in  literatura  quae  illius 
generis  res  complectitur,  inesse,  quum  in  ea  membranae 
cuiuslibet  speciei,  quae  in  area  pupillari  sunt,  si  con- 
genitae sunt  vel  si  earum  anamnesis  omnino  non  plane 
manifesta  est,  afferantur.  Occurrunt  nobis  hic,  inquit 
auctor  cuius  nomen  supra  laudatum  est,  sub  momine 
membranae  pupillaris  perseverantis  diffusa  anterior  area 
capsulae  lentis , membranae , quas  inflammatio  affert, 
quum  innatae,  tum  non  innatae^  immo  vero  pluries  ad 
instar  imperitorum  refertur  de  innata  coecitate  quae  postea 
evanuerit.  Atque  si  praeterea  in  hunc  numerum  ascri- 
bimus originem  et  progressionem  foetalis  pupillaris  mem- 
branae, quae  nondum  pro  certo  accipitur,  facile  intelligi 
potest,  cur  haec  materia,  fere  ab  omnibus  relinqui  obli- 
vionique dari  potuerit.  Antequam  igitur  ad  ipsam  rem  de 
qua  disputare  mihi  in  animo  est,  transgredior,  brevissi- 
mis verbis  mihi  liceat,  anatomicam  et  physiologicam  con- 
ditionem pupillaris  membranae  earumque  compagium, 
quae  cum  ea  arcte  cohaereant,  attingere. 

In  oculo  foeti  membrana,  quae  vasa  concludens  lenti 
eiusque  capsulae  propria  est , et  cum  eius  structura 
cohaeret,  sed  quum  vasa  sua  cum  iridis  vasis  arcte  se 
coniungant,  sub  aliis  et  ut  videtur,  plane  diversis  con- 
ditionibus apparet  et  propterea  primum  sub  aliis  conditioni- 
bus nota  est.  Est  autem  hic  capsulo-pupillaris  saccus  eius- 
que pai-tes  sunt,  quae  dividitur  membrana  pupillaris  et  mem- 
brana capsulo  pupillaris.  Ouod  separatum  systema  vasorum 
lentis  postea  evanescit  nec  ullum  eius  in  adulti  hominis  oculo 
vestigium  reperitur.  Si  oculum  eo  tempore,  quo  plane  adole- 
scunt haec  vasa  desecueris  hancce  formam  auctore  Kolliker 
videbis : Lens  magna  et  corneae  adeo  adhaerens  ut  de  ante- 
riore oculi  cella  nondum  agi  possit,  tenui  atque  cellulari 
membrana,  quae  vocatur  „ capsula  vasa  continens “ cincta  est, 
quae  arcte  posteriori  eius  parti  adhaeret,  tum  in  organi  mar- 
gine se  flectit  et  inter  iridem  lentemque,  quae  quoque  arcte 
continentur,  usque  ad  iridis  marginem  in  frontem  abit,  ubi 
cum  iridi  cohaeret  et  oculi  foramen  concludit.  Cuius 
membranae  singulae  partes  paullatim  observatae  sunt 
itaque  facile  et  simpliciter  explicari  potest,  quum  ea  sub 
singularibus  nominibus  referrentur,  plures  errores  oriri 
posse.  Primum  ea  membrana  nota  erat  quae  pupillam 
concludit  et  haec  est  illa  saepe  landata  membrana  pupil- 
laris. lam  a "Wachendorffii  et  Hallerii  temporibus  in 
foeti  oculo  tenuis  membrana  vasaque  concludens  nota 
fuit,  qua  per  magnam  foetalis  vitae  partem  pupilla  clau- 
ditur, circiter  sexto  mense  maxime  progressa  est  et  ut 
plerique  auctores  tradunt , a septimo  mense  evanescit 
quum  primum  vasa  a centro  in  peripheriam  abeant  et 
usque  ad  partum  fere  semper  evanuerunt,  tenuis  autem 
et  perlucida  membrana  fortasse  in  breve  tempus  post 

partum  pupillam  claudit.  Et  quidem  quod  hanc  relatio- 
nem ad  pupillam  habet,  membrana  pupillaris  vocata 
est.  Ea  fuit  causa  permultorum  certaminum  quum  quae- 
reretur , utrum  ea  membrana  oculi  in  se  posita  an  con- 
tinuatio chorioideae  an  iridis  sit?  utrum  e simplici  vel 
dupla  lamella  consistat?  et  quem  ad  modum  quandoque 
evanescat?  Sed  ut  de  his  quaestionibus  disceptari 
posset,  necesse  fuit,  ut  continuatio  membranae  pupillaris 
usque  ad  lentis  marginem  vel  membrana  capsulo-pupilla- 
ris  nota  esset.  Haec  autem  membrana  demum  multo 
posterius  et  prae  ceteris  a J.  Mulier  et  ab  Henle  (cf. 
huius  diss.  de  membrana  pupillari)  accuratius  exquireba- 
tur et  manifestabatur  et  praecipue  Henle  optime  de  hac 
scientia  meniit,  quod  primus  demonstravit,  ambas  mem- 
branas et  vasa  quae  in  posteriore  lentis  parte  adsunt  et 
iam  demum  nota  erant,  inter  se  connexas  esse  easque 
separatam  vasculosam  foetalem  lentis  involutionem  con- 
tinere. Hunterius  quidem  primus  in  foeti  oculo  mem- 
branam capsulo-pupillarem  observasse  videtur,  ut  tenuem 
vasculosam  membranam  quae  a posteriore  capsulae  parte 
usque  ad  iridem  et  pupillarem  membranam  pertineat, 
sed  quamquam  hanc  observationem  Hallerius  in  Physio- 
logiam suam  rerepit,  haec  materia  oblivione  obruta  erat. 
Wrisbergius  enim  eam  omnino  non  esse,  etsi  falso,  tamen 
negaverat  et  in  eius  auctoritate  causa  videtur  fuisse,  cur 
omnes  qui  eum  sequebantur  observatores  de  illa  tacerent. 

Quae  quum  ita  essent,  a I.  Mulier  et  Henle  anno 
1832  quasi  denuo  ea  reperta  et  ab  hoc  accurate  de- 
scripta est.  Sed  tum  quoque  acerrima  de  ea  orta  sunt 
certamina,  quod  quamquam  Czermack  eam  in  leopardj 
ociilo,  Reich,  Yalentin  in  aliorum  partuum  oculis  reperie- 

bant  et  describebant  et  etiam  Retzius  Schlemmiusque  eam 
adesse  confirmabant,  tamen  Arnoldius  eam  adesse  ne- 
gabat et  propterea  I.  Mulier  et  Arnoldius  acerrime  de 
hac  re  se  disputabant.  Quum  autem  re  vera  vasa  a 
posteriore  capsulae  parte  ad  membranam  pupillarem 
abeuntia  esse  minime  negari  possit,  et  ab  Arnoldio  quo- 
que concessum  sit,  itaque  postremo  omne  certamen  in 
hanc  quaestionem  redierit,  utrum  eorum  origo  membrana 
sit  annon,  vasorum  autem  rete  solute  per  aliquod  spatium 
sine  ulla  basi  diffluens  cogitari  non  possit,  atque  sin- 
gularis sit,  membranam  capsulo  - pupillarem  esse  at- 
que demonstratam  esse  aestimare  licet.  Situs  eius  di- 
versus est;  quo  minor  est  foetus,  eo  majori  lentis  cap- 
sulae parti  tegumentum  est.  Semper  ea  pro  pupillae 
magnitudine  in  hac  parum  per  contracta  est.  Henlius 
eam  ab  anteriore  zonulae  fine  orientem  et  ubi  membrana 
pupillaris  incipit,  in  iride  finientem  facit.  Vasa  ejus  pa- 
ralella  sunt  directo  a tergo  in  frontem  difiuentia  paucas- 
que  vel  nullas  anastomoses  continent.  Praeterea  Yalen- 
tin  membranam  microscopo  usus  perscrutatus  est,  eam- 
que  plane  perlucidam,  tenuem  sed  pro  ratione  firmam 
sine  ulla  autem,  quae  cognosei  posset,  structura  et  tex- 
tura reperiebat.  Quum  igitur  huius  membranae  capsulo- 
pupillaris  vasa  arctissime  coniuncta  sint,  etiam  obser- 
vatio et  diiueicatio  duarum  membranarum  separari  non 
potest  Ambae  faciunt,  ut  Henle  demonstravit,  saccum 
vasa  continentem,  qui  a posteriori  lentis  capsulae  peri- 
pheria  oriens  usque  ad  iridem  pertinet,  hic  cum  ea 
vasis  coniunctus  est,  et  anteriore  sua  parte  membra- 
nam pupillarem  repraesentat.  Quum  initio  lens  post  ip- 
sam corneam  sita  sit,  irisque  nondum  exculta  sit,  itaque 

de  anteriore  oculi  interstitio , quod  est  inter  corneam 
et  irideni  agi  non  possit,  liic  vasorum  saccus  initio  len- 
tem tantum  cum  sua  capsula  eircumvelat  et  cum  sua  an- 
teriore parte  accurate  corneae  adiacet.  Intercurrente 
autem  iride  et  eo,  quod  vera  anterior  oculi  cella  oritur, 
liaec  vasculosa  involutio  maxime  mutatur.  Simulae  enim 
iris  a lateribus  lentem  versus  crescit,  eiusque  vasa  cum 
vasis  huius  sacci  conjunguntur,  lens  autem  a fronte  retro 
se  recipit,  in  capsulo  pupillari  sacco  quaedam  constric- 
tura apparet,  quum  sacci  vasculosi  lentem  circum- 
velantis pars,  quae  ut  iam  dictum  lenti  usque  ad  hoc 
tempus  arctissime  adiacet,  iride  paulo  vertatur,  quo  fit, 
ut  membrana  pupillaris  ab  iridis  margine  primum  paullo 
in  priorem  iridis  planitiem  transeat,  et  tum  demum  se 
flectat,  ut  pupillam  concludat.  Retro  autem  membrana 
denuo  se  extendit,  ut  posteriorem  lentis  partem  circum- 
tegat. Hoc  modo  triplex  oritur  differentia  in  capsulo- 
pupillaris  sacco  : in  frontem  membrana  pupillaris,  in  la- 
tera membrana  capsulo-pupillaris  et  in  tergum  posterior 
vasculosa  lentis  capsulae  pars.  Quam  ob  rem  etiam  in 
animalibus  membranam  pupillarem  lenti  eo  proprius  esse 
et  membranam  capsulo-pupillarem  eo  breviorem  inveni- 
mus, quo  minor  est  partus.  Idcirco  membrana  capsulo- 
pupillaris  eadem  ratione  crescit,  qua  lens  recedit  eadem- 
que  qua  iris  ratione  coarctatur,  ea  se  extendit,  quum 
posterior  vasculosa  lentis  capsulae  pars  eandem  sequatur 
rationem,  quam  formatio  et  magnitudo  lentis  lentisque 
capsulae.  Nihilo  autem  minus  etiam  post  enatam  iridem 
membrana  capsulo-pupillaris  et  membrana  pupillaris  lenti 
accurate  adjicit  es  prorsus  uti  apud  adultos  posterioi- 
interstitium  deest.  Et  quidem  apud  hominem  vel  in 

undecimo  hebdomade  saccum  capsulo-pupillarem  uti  la- 
mellam vasculosam  cernitur,  quod  posteriorem  lentis  cap- 
sulae planitiem  tegit,  in  lateribus  eius  se  vertit,  magnam 
partem  peripheriae  prioris  planitiei  eius  in  orbem  circum- 
actum velat  et  parvum  modo  orbem  anterioris  lentis  cap- 
sulae marginis  non  circumdat.  Sententia  supra  explanata 
de  triplice  differentia  sacci  capsulo-pupillaris  aptissime 
conferri  potest  cum  rebus,  quae  observatae  sunt.  Se- 
cundum hanc  sententiam  membrana  papillaris  non 
continuatio  est  neque  Chorioideae,  ut  Hutschke,  ne- 
que iridis  ut  Wachendorf,  Wrisberg  etc.  docent,  quod 
esse  non  potest,  quum  eam  non  a libero  iridis  margine 
exire,  sed  paulo  ab  eo  amotam  cum  anteriorem  iridis 
area  coniunctam  esse  congruentibus  disquisitionibus  Ilenlei 
et  Yalentinii  demonstratum  sit.  Nihilo  magis  secundum 
hanc  sententiam  membrana  pupillaris  est  membrana 
e duabus  lamellis  consistens,  inter  quae  vasa  se  exten- 
dunt, ut  ante  omnes  Cloquet  et  Meckel  affirmant,  immo- 
ea  simplex  membrana  aestimanda  est,  quae  sententia  ex 
disquisitionibus  quas  Henle,  Reich,  Yalentin  aliique  fece- 
runt, intelligitur.  Membrana  descemetii  eiusque  tegumen- 
tum in  anteriorem  iridis  aream  si  certius  in  foeti  oculo 
demonstratum  esset,  opinio,  quam  Portal,  Baerens  et 
praecipue  Arnold  induerunt,  fortasse  optime  defendi 
posset,  veram  basim  membranae  pupillaris  hanc  ipsam 
membranam  Descemetii  esse ; cuius  in  posteriore  planitie, 
si  supra  explanatam  sententiam  sequimur,  anterior  sacci 
vasculosi  pars  lentis  remaneret  et  quidem  eo  ipso  tem- 
pore, quo  lens,  progrediente  anteriore  in  oculi  interstitio, 
a coniea  et  pupilla  retro  recedit.  Sed  Arnold  solus  affir- 

mat  ii:embranam  Descemetii  non  solum  in  anteriore  iridis 
parte  sed  etiam  in  membrana  pupillari  se  observasse. 

Quod  vasa  buius  foetalis  involutionis  lentis,  quae 
„ capsula  lentis  vasculosa  vocatur,  “ attinet,  bance  rationem 
Kolliker  observavit : Arteria  eentralis  retinae  quum  in 
bulbum  inti-averit,  parvam  -arteriam,  quae  arteria  hya- 
loidea sive  capsularis  vocatur,  defert,  quae  in  canalem, 
qui  dicitur  canalis  hyaloideus,  et  ab  arteria  Martegiani 
incipit,  per  corpus  vitreum  lente  versus  defluit.  Paulo 
ante  illam  et  plerumque  non  in  ipso  medio  sed  inferiori 
parti  proprius  scinditur  ad  modum  penicilli  in  ramuscu- 
los, qui  in  posteriore  lentis  pariete  in  tunica  vasculosa 
se  extendunt.  In  omnes  partes  hic  parvi  ramusculi, 
quum  angulis  acutis  saepe  dividantur,  arteriae  capsulares 
radiant  et  denique  in  aequinoctiali  lentis  circulo  in  tenues 
permultosque  ramulos  exeunt.  Quos  si  amplius  sequeris, 
eos  circum  lentis  marginem  in  anteriorem  partem 
membranae  vasculosae,  quae  in  lente  adest,  id  est, 
in  membranam  capsulo -pupillarem  et  membranam  pu- 
pillarem transire,  hic  autem  porro  cum  aliis  vasis 
ab  iride  in  membranam  pupillarem  transeuntibus  se 
coniungere  reperies.  Si  a fronte  vasorum  rete  intue- 
mur, in  hunc  apparet  modum:  In  loco  pupillae  tenuis 
et  perlucida  membrana  cum  multis  radiatilibus  sanguinis 
vasis  observatur.  Tenuioria  vasorum,  quorum  numerus 
praevalet,  ex  ramis  arteriae  capsularis  exorta  sunt,  cras- 
siores autem  ab  iridis  vasis  originem  sumpserunt,  formant 
tamen  cum  ceteris  ubique  anastomoses  permultas,  minime 
autem  vera  capillaria  retia,  uti  Ilenle  rectissime  docet, 
media  pars  vel  vasis  libera  vel  non  est.  Quaedam  horum 
iridis  vasoruui  expressam  speciem  venarum  prae  se  ferunt, 

nec  facile  dubitandum  est,  quin  arteriae  capsularis  san- 
guis maxime  per  venas  iridis  defluat.  Sed  etiam  alio 
modo  tunicae  vasculosae  lentis  vasa  inter  se  coniungere 
videntur,  uti  coniuuctionem  cum  sanguinis  vasis  chorioi- 
deae vasorum  retibus  perpetratam,  quae  a regione,  ubi 
incipiunt  ciliaria  continuari,  in  zonula  Zinnii  lentis  margi- 
nem petere  Henle  docet. 

Vasculosa  lentis  capsula  iam  dium  animum  anato- 
morum  et  medicorum  in  se  defixit,  et  praecipue  in  mem- 
branam pupillarem  maximum  studium  impendebatur, 
quum  ea  haud  raro  in  infanti  modo  nato  adhuc  reperire- 
tur  et  atresiam  pupillae  congenitam,  ut  vocatur,  efficeret. 
Quo  experimento  huius  rei  accurata  disquisitio  quum 
membranae  pupillaris  tum  totius  capsulae  vasculosae  et 
quidem  cum  eventu  adducta  est  et  hic  fuit  exitus : 

Capsula  vasculosa  vasa  sua  iam  secundo  mense 
foctalis  vitae  accipit  eaque  inde  usque  ad  sextum  vel 
septimum  mensem  valde  exculta  observantur ; tum  autem 
evanescunt  et  incipit  resorptio  membranae  cellulosae  in 
qua  ea  adsunt.  Membrana  autem  pupillaris,  si  evanes- 
cit, maxime  apud  homines  ut  ex  relationibus  omnium 
autorum  concludi  potest,  tempori  plane  certo  non  se  ac- 
comodare  videtur.  Nam  etsi  membrana  plerumque  a 
septimo  mense  magis  magisque  evanescit,  et  apud  in- 
fantes modo  natos  plerumque  nihil  amplius  totius  mem- 
branae reperiri  iure  dici  potest,  tamen  Jacob,  Tiedemaim 
et  Retzius  creberrime  etiam  postea  perlucidam  pupillam 
concludentem  membranam  et  Aniold  vel  vasa,  quae  in 
membrana  erant,  observarunt. 

Sed  ut  transeamus  ad  physiologicam  capsulae  vas- 
culosae vim,  Kolliker  pro  certissimo  affirmat,  eam  aesti- 

mandam  esse  vere  organon,  quo  lens  alatur.  Et  enim 
dicit  auctor  in  libro  suo,  ')  sublimioribus  animalibus  haec 
communis  lex,  ut  crescentes  partes  plus  possideant  san- 
guinis vasa,  quam  perfectae  partes  eaque  apud  foetum 
maxime  probatur  in  cartilaginibus,  in  ossibus,  in  cute 
et  singulatim  si  oculum  respicimus,  in  cornea  et  retina, 
cuius  permulta  vasa  praesertim  Thierscha  peruit.  Itaque 
videmus,  etiam  lentem^  quae,  haec  est  eius  natura,  ut 
compages  epidermis  vasis  careat  necesse  est,  crescendi 
causa  haud  spernendam  sanguinis  vasorum  multitudinem 
continere,  quae  postea,  quum  organon  ad  certum  gra- 
dum progressionis  venit  neque  celerrime  crescit,  eva- 
nescunt: Quae  sententia  ut  magis  affirmetur  Huschke 
citatur,  qui  pensuris  institutis  lentis  pondus  apud  foetum 
sedecim  hebdomadas  natum  c.  XXII.  Mllgr.  et  apud 
adultum  hominem  LXYIII.  tantum  Mllgr.  magis  in  summa 
C.  XC.  Mllgr.  esse  reperiebat,  ex  quo  quidem  plane  in- 
telligi  potest,  quam  lente  post,  partum  lens  crescat.  Pro- 
gressio et  anatomica  vis  capsulae  vasculosae  lentis 
vix  attente  observata  et  propterea  non  multum  de 
ea  notum  est.  Scholerio  autore  membrana  pupillaris 
et  membrana  capsulo  pupillaris  anterior  pars  choriodeae 
est,  quae  initio  totum  oculum  itaque  lentem  quoque  cir- 
cumvelet, tum  autem  apud  avem  simul  cum  iridis  for- 
matione a corpore  ciliari  evanescat.  Contra  haec  affir- 
mat Kolliker,  posteriorem  partem  vasculosae  capsulae  len- 
tis, quae  nullo  modo  in  chorioideam  reducenda  sit,  ean- 
dem ac  anteriorem  partem  esse.  lam  ex  his  causis  Kol- 
liker Scholerii  sententiam  a primo  insufficientem  declarat, 
hoc  non  respecto,  quod  omnino  fieri  non  possit,  mem- 


1)  Kolliker  Entwicklungsgeschiohte  des  Menschen. 

brana  pupillarem  et  membranam  capsulo-pupillarem  quippe 
quae  nusquam  cum  chorioidea  cohaereant  in  hanc  mem- 
branam reduci.  Kolliker  ipse  hoc  urget,  unamquamque 
explanationem,  quomodo  lentis  vasculosa  capsula  exoria- 
tur, ab  hoc  proficisci  necesse  esse,  eam  saccum,  qui  pror- 
sus lentem  tegat,  facere  et  legibus  physiologicis  ad  eam 
pertinere  eamque,  ut  ita  dicatur,  organon  alendi  eius 
repraesentare.  Qua  sententia  explicata  legeque  physio- 
logica in  memoria  reducta,  lentem  corpumque  vitrei  ab 
exteriore  cute  progredi  Kolliker  sententiam  defendit, 
quamiam  prius  statuerat,  vasculosam  capsulam  cuti  respon- 
dere, quae  lente  formante  cum  parte  aliqua  epidermis  a 
cute  absolvatur  et  in  oculum  veniat.  Corpusculum  vitreum 
ita  aestimandum  esse,  ut  exortum  sit  e textu  cellulari 
submucoso  cui  sententiae  conditionem  eius  in  foetis  haud 
male  congruere.  Concedit  quidem,  sententiam  suam  haud 
longe  in  omnes  partes  confirmatam  esse,  quin  quaedam 
facta  contra  eam  repugnare  videri,  ad  quae  ante  omnia 
sententia,  quam  Remack  affirmat,  numeranda  sit.  Haec 
est  enim  in  disquisitionibus  suis  eius  sententia,  apud 
pullum  gallinaceum  primitivae  oculi  membranae  tantum 
corneae  lamellam  integumentum  esse,  ergo  quum  lens 
coarctetur  nullam  cutis  partem  simul  absolvi  posse.  Sed 
contra  Kolliker  hoc  urget,  avibus  nullam  membranam 
pupillarem  esse  itemque  apud  gallinae  foetum  saltem 
posteriorem  partem  vasculosae  capsulae  unamque  arteriam 
capsularem  omnino  desse,  quam  ob  rem  Remakii  obser- 
vationibus nullus  modus  animalibus  parientibus  et  homi- 
nibus adhiberi  possit.  Quae  sententia  ut  magis  magis- 
que confirmetur  Kolliker  porro  dicit , recentem  lentem 
humani  foeti  quatuor  hebdomadas  nati  iam  separatam 

externam  cap  sulam,  quae  lucida  densaque  e cellulis  for- 
mata membrana  formetur,  possidere,  quam  quum  nondum 
ulla  chorioidea  et  membrana  fibrosa  adsit,  aliter  expli- 
cari non  possit.  Et  quidem  Kolliker  confert  vasculosam 
capsulam  cum  omnibus  illis  cellularibus  tegumentis, 
quae  organa  illa  (glandulae,  capilli),  quae  ab  externa 
cuti  et  membranis  mucosis  eo,  quod  epiderinis  et  cellulae 
epitheliales  formantur,  exorta  sunt,  accipiunt,  ut  iis  te- 
gumentum sit.  Si  ea  igitur,  quae  supra  diximus  , com- 
plectimur paucis  verbis,  haec  est  foetalis  iridis  ratio  ad 
pupillarem  membranam,  ut  iridis  margo  pupillaris  in  ru- 
gam membranae  pupillaris  in  orbem  circumactam  se  im- 
mergat et  haec  ita  non  in  libero  pupillaris  margine 
sed  in  anteriore  area  haud  procul  a margine  iridi  coales- 
cat. Necesse  est  igitur  omnia  organa,  quae  reliquias 
membranae  pupillaris  ducendas  esse  aestimamus , cum 
anteriore  iridis  area  connexae  sint,  quum  margo  pupilla- 
ris ipse  intactus  sit.  Ita  si  occasio  nobis  occurrit , op- 
tima cognoscendi  nota  data  est,  quoties  non  membrana 
pupillaris  sed  membranae  adsunt,  quae  inflammatione  in 
iridis  textura  exortae  sunt.  Si  enim  hoc  evenit,  margi- 
nem pupillarem  inflammationis  non  anteriorem  iridis 
aream  participem  esse  videmus;  et  conditionem  igitur 
plane  inversam  veluti  in  reliquiis  membranae  pupillaris 
adesse  facile  intelligimus.  Atque  hac  certa  cognoscendi 
nota  adiuti  facile,  quoties  opus  est,  discernere  possumus, 
qui  sit  status. 

Membrana  pupillaris  igitur  aut  talis  nobis  occurrere 
potest  ut  totum  pupillaris  spatium  impleat,  aut,  quod 
saepissime  accidit,  partem  modo  membranae  persistere 
observatur.  Prioris  generis,  quod  ut  supra  dictum  est 

raro  nobis  occurrit,  illud  est,  quod  nuper  Dr.  Weber 
manifestavit.  Observabatur  enim  tenuis  membrana,  quae 
capsulae  se  infigens  pupillaris  spatium  prorsus  implebat. 
Cuius  membranae  a peripberia  iu  omnes  regiones  cor- 
neae radiatim  positae  et  tenuissimae  radiabant,  quae  in 
anteriore  iridis  area  et  quidem  in  eius  circulo,  qui  vo- 
catur „ circulus  iridis  minor  “ insertae  erant,  et  ita  qui- 
dem ut  non  impedirent,  quin  margo  pupillaris  plane  se 
movere  posset.  Atque  hoc  praecipue  affirmatur,  quod 
totum  lentis  systema  omnino  perlucidum  fuerit  itemque 
in  posteriore  oculi  parte  nihil  inveniri  potuerit  quod  sig- 
num fuerit  inflammationis.  Etiam  hic  sententia  synechiam 
posteriorem  adesse  quae  ex  inflammatione  exorta  sit 
quamquam  facile  fieri  potuerat,  quin  membranam  huius 
speciei  adesse  aestimaret,  ut  Dr.  Weber  ipse  dicit,  eo 
quod  adhaesio  in  circulo  iridis  minore  apparet,  facile 
excluditur.  Si  enim  iridis  essudatio,  toto  pupillae  spatio 
impleto  re  vera  usque  ad  hunc  gradum  intumuisset,  ex- 
plicari non  posset,  quomodo  sphincter  iridis  in  hac  ex- 
sudatione  inflammationis  non  particeps  fuerit,  porro , si 
hunc  casum  inflammatione  et  exsudatione  procreatum 
esse  accipimus,  interpretari  non  possumus,  uti  rectissime 
Dr.  Weber  docet,  quommodo  talis  in  omnes  partes  rec- 
tissima institutio  synechiarum , quum  margo  pupillaris 
vel  aliqua  iridis  pars  minime  particeps  fuerit,  effecta  sit. 
Etiamsi  enim  interdum  nobis  membranae  inflammatione 
iridis  perfectae  occurrunt,  quae  usque  ad  hunc  gradum 
intumuerunt,  et  tenuia  filimenta  quae  ex  una  parte  mar- 
ginis pupillaris  prominentes  super  aream  pupillae  ad  al- 
teram partem  migrant  tamen  totum  pupillae  spatium 
et  membranis  completum  et  aliter  mutatum  est.  Eas- 

dem  rationes  et  enndem  ordinem  synechiarum  etiam  iri- 
dis inflammatio  perficit,  nec  igitur  dubitari  potest,  quin 
in  hoc  casu  membrana  pupillaris  perseverans  affuerit. 
Crebrius  autem  observantur  reliquiae  tantum  foetalis  mem- 
branae eaeque  sub  diversissimis  formis  nobis  se  reprae- 
sentant; creberrime  nobis  occurunt  ita,  ut  a circulo  iri- 
dis minore  vel  tenues  pigmentatae  restes  solute  in  spa- 
tium cellae,  quae  est  in  oculi  anteriore  parte  promineant, 
vel  radiate  in  centrum  pupillae  tendentes  ante  illud  in 
anteriore  capsula  inserantur,  vel  denique  super  pupillae 
aream  migrantes  in  alia  circuli  iridis  minoris  parte 
denuo  cum  iridi  connectantui-.  Quae  restes  in  fine  suo 
interdum  furcillate  divisae  sunt.  Dr.  Saemisch,  cuius 
benignitati  et  benevolentiae  bas  relationes  debeo,  circiter 
in  viginti  casibus,  in  quibus  membrana  pupillaris  adfuit, 
occasio  data  erat,  tres  casus  observandi,  ubi  his  mem- 
branis etiam  formationis  anomalia,  quae  raro  reperitur, 
adiuncta  fuit.  Hanc  anomaliam,  quae  plerumque  „cu- 
nicularis  formatio"  vocatur,  sitam  esse  in  nervorum  me- 
dulla constat,  qui  haud  procul  a pupilla  adsunt.  Hec 
minore  gaudio  affectus  sum,  quum  mihi  occasio  occur- 
reret aliam  anomaliae  formam  observandi,  quae  ad  lau- 
datam iridis  rationem  foetalemque  membranam  pupilla* 
rem  pertinebat  et  in  sinistro  oculo  puellae  octo  annos 
natae  aderat.  Hic  pars  anterioris  areae  iridis  cum  cap- 
sula coaluerat,  eundem  fere  in  modum,  quem  ad  modum 
in  pterygio  coniunctivam  in  corneam  pertractam  esse  in- 
venimus, ut  sub'  ponte  cui  forma  anguli  acuti  erat,  margo 
pupillaris  prorsus  sine  impidimento  se  movere  posset. 
Pupilla  similis  fuit  reni,  quum  pertracta  iridis  pars  hilo 
renis  responderet.  In  quinque  aliis  casibus  rudimenta 

membranae  pupillaris  maiora  et  solidiora  fuerunt.  Hic 
enim  pupillae  spatium  tenui  membrana  quae  capsulae 
affixa  erat,  maxima  ex  parte  conclusa  erat  atque  in  huius 
membranae  periplieria  tenues  restes  ternae  usque  ad 
quinas  radiabant.  Optimum  vero  et  clarissimum  casum 
observandi  occasio  mibi  erat  in  sinistro  oculo  puellae 
sedecim  annos  natae,  ubi  dimidia  pupillaris  membrana 
adfuit.  Interius  dimidium  pupillaris  spatii  bic  illa  tenui 
membrana  turbatum  erat  a.  cuius  peripberia  ad  viginti 
restes  radiabant,  quae  circulum  iridis  minorem  aut  sim- 
pliciter aut  furcillate  divisae  assequebantur..  Sub  hoc 
arcu  pupillaris  margo  prorsus  sine  impedimento  liuc  e 
illuc  se  movebat.  Si  vero  ad  usum  harum  observatio- 
num recipimus,  memoretur,  in  nullo  horum  casuum  qui 
paucis  verbis  descripti  sunt,  videndi  vim  rudimentis  mem- 
branae pupillaris  minorem  fuisse,  nisi  forte  membrana 
in  centro  pupillae  reperiebatur , quae  diffusionem  lucis, 
quae  in  oculo  intraret,  efficeret  necesse  erat.  Quod  iu 
hoc  casu  clare  manifestabatur.  Adolphus  Liebermacher, 
quindecim  annos  natus  erat ; in  utroque  eius  oculo  mem- 
brana pupillaris  perseverans  aderat,  quae  e singulis  re- 
stibus consistebat.  Sinistro  oculo  valebat  legere:  lager 
Nr.  17,  dextro  autem  Nr.  1.  In  sinistro  enim  oculo 
quum  multo  crassior  esset  membrana  atque  in  pupillae 
centro  adesset,  amblyopia  orta  erat,  quae  strabismum 
genuerab  qua  amblyopiam  etiam  auctam  esse  facile  in- 
telligi  potest.  Dexter  igitur  oculus  ligamento  claudeba- 
tur et  sinister  tantum  oculus  exercebatur.  Quo  factum 
est  ut  amblyopia  tolleretur  et  strabismus  evanesceret, 
videndique  facultas  sinistri  oculi  a laeger  Uro.  17  ad 
Hr.  11  augeretur.  Membranam  illam  desecare,  ai  opus. 

officium  esset  nec  aliter  lioc  effici  posset,  quam  irido- 
desi.  Prolongatione  enim  pupillae,  quae  efficitur  quum 
prolapsus  iridis  arte  efficeretiu’  et  destringeretur,  pupilla 
sub  forma  rimae,  quae  stenopaeicum  effectum  habet 
detrahitur  et  in  iridis  prolapsum  moyetur.  Si  igitur 
membranae  massa,  quae  pupillae  centrum  implet,  non 
nimia  est,  non  difficile  erit,  si  locus,  quo  operatio  effi- 
citur, recte  eligetur,  vel  totam  pupillam  vel  eam  magna 
ex  parte  post  partes  omnino  perlucidas  transponere  et 
lucem  pertiibatione  diffusam  a tergo  per  iridem  refulgen- 
tem facere  itaque  perspicuitatem  et  acumen  imaginum 
quae  in  retina  adsunt,  directo  vel  indirecto  augere. 

Postremo  mihi  licitum  sit  casus  qui  in  literatura 
memorantur  atque  ad  membranam  pupillarem  persevan- 
tem  pertinent,  paucis  verbis  in  memoriam  reducere. 
Descriptiones  itaque  Dr.  Weberii  sequar,  qui  eos  in  opere 
suo  de  hac  re  epicritice  diiudicat.  Sunt  quidem  in  primo 
loco  casus  quos  Litti’e  Cheselden  et  Borthwick  memoriae 
podideiamt.  Quod  attinet  ad  casum,  quem  Littre  publi- 
cavit, dubium  est  si  respicimus  relationem  quam  Mery 
dedit:  „cette  pellicule  etait  minee,  un  peu  opaque  et 
attachee  a toute  la  circonferance  interieure  de  Fiins  a 
un  tiers  de  ligne  du  bord  de  la  prunelle  et  a une  ligne 
et  demie  du  crissallin,  qui  etait  dans  son  etat  naturel.“ 
utrum  sub  verbis  ^,la  circonference  interiem’e  de  riris“ 
margo  iridis  pupillaris^  peripheriae  eius  oppositus,  an 
posterior  iridis  pars  anteriori  eius  parti  opposita.  Quam- 
quam magis  animus  inclinat,  ut  sub  his  verbis  posterio- 
nem  iridis  partem  intelligamus , itaque  membranam  in- 
flammatione exortam  esse  accipiamus , huic  sententiae 
semper  perfecta  lentis  integritas  opposita  est.  Quod 

contra  ad  casum,  quem  Cheselden  publicavit")  attinet, 
hic  omnino  non  ad  membranam  pupillarem  pertinet, 
quum  ea,  quae  de  membrana  pupillari  dicta  sunt,  tantum 
ad  pupillae  formam  Cataracti  operatione  ortam  pertineant. 
Eodem  modo  casus  aestimandus  est,  quem  Borthwiek 
publicavit,  ubi  vir  quidam  septuaginta  duos  annos  natus 
postqunm  sinistro  oculo  nihil  videre  poterat  per  decem 
annos,  turbatione  videndi  in  dextro  oculo  captus  est,  in 
quo  quum  cm’aretur,  membrana  pupillam  concludens  re- 
perta est.  Ex  casibus  qui  de  membrana  pupillari  perse- 
verante agunt  et  prius  confirmati  sunt,  ille,  quem  Law- 
rence  memoriae  prodidit,  ex  literatura  delendus  est. 
Unicum  enim,  propter  quod  hic  membrana  pupillaris 
perseverans  accipiebatur,  est  vascularisatio  huius  mem- 
branae, quae  hisce  verbis:  „tegumentum  quoddam  mem- 
branaceum pupillae  obductum  ex  infante  corporis , cera 
etiam  liquidissima  repletis  arteriolis  id  perceptantibus“ 
demonstratur,  quae  vero , quum  demonstratum  sit,  in 
membranis  inflammatione  perfectis  semper  vascularisatio- 
nem  adesse,  nullam  amplius  cognoscendi  notam  nobis 
dare  potest.  Nec  minus  e literatura  delendus  est  casus 
qui  a Mansfeld  publicatus  et  prius  receptus  est  in  lite- 
ratura. Hic  enim  in  coniunctura  tantum,  quam  Siebold 
statuerat,  apud  quendam  Albino  membranam  pupillarem 
fuisse,  relationeque  parentum  huius  aegroti  usus,  puerum 
post  partum  videndi  sensu  laborasse,  opinatur,  hanc  vi- 
dendi minorem  vim  ex  membrana  pupillari,  quae  prius 
adfuerit,  pendere,  quamquam  ne  minimum  quidem  huius 
membranae  rudimentum  viderat.  Aliter  vero  res  se  ha- 
bet quam  'Wrisberg  refert  de  caeco  genito  puero  tres 

annos  sex  menses  nato,  qui  modo  quautitativum  lucis 
sensum  habebat.  Haecce  de  illo  : „ Color  pupillae  modice 
contractae,  naturali  erat  pallidior,  non  tamen  tantum 
pallorem  ostendebat,  qualem  in  oculis  cataracta  consueta 
laborantibus  offendimus,  omnino  fuit  similis  calori  tur- 
bido pupillae  infantum  praematurorum  et  abortivorum. 
Praeter  hunc  pallorem  aliquot  tenuissima  vascula  nudo 
oculo  distingui  poterant,  quae  ex  uno  pupillae  margine 
super  aream  pupillae  ad  alterum  migrabant.  Caute  in- 
cisa iuxta  meam  methodum  sclerotica,  eius  zonam  ante- 
riorem cum  cornea  cohaerentem  diligenter  detraxi,  mi- 
damque  iridem  et  continuam  cum  eodem  membranam 
pupillarem  cuius  vasa  intide  erant  repleta  ab  extrava- 
satione cerae  vero  parumper  lacera  observare  potuimus. 
Lens  crystallina  erat  perfecte  perlucida,  in  plano  capsu- 
lae posteriore  vasis  instructa  multis.  “ Hic  dubitari  non 
potest,  quin  re  vera  membrana  pupillaris  perseverans 
affuerit.  Praeter  hos  paucos  casus,  ex  quibus  praeterea 
duo  modo  re  vera  accipi  possunt,  etiam  tres  casus  Portah 
Jacob  et  Henle  manifestaverunt  sed  non  accurate  des- 
cripserunt. Praeter  casum  quem  nuperrime  Dr.  Weber 
memoriae  prodidit  cuiusque  descriptionem  paucis  verbis 
memoravimus,  recenti  tempore  Graefe  quoque  casum  re- 
tulit singularem.  Hic  enim  membrana  pupillaris  non 
solum  in  utrque  oculo  aderat,  sed  etiam  membrana  pupil- 
laris crassa  erat  nec  tenues  sed  latae  restes  in  ea  ade- 
rant, ita  ut  tota  membrana  quasi  nonnullis  fenestris  in- 
terrupta videatur.  Praeterea  membrana,  quae  pupillam 
concludebat,  his  valde  latis  restibus  cum  anteriore  iridis 
area  non  in  circulo  iridis  minore  sed  in  iridis  zona  peri- 
pherica coniuncta  erat.  Qnam  differentiam  hoc  modo 

Graefe  explicare  studet,  ut  in  hoc  casu  non  solum  mem- 
branam pupillarem  sed  etiam  partem  quandam  membra- 
nae capsulo  - pupillaris  adesse  censeat.  Huic  autem  sen- 
tentiae oppesitus  est  modus,  quo  iris  progreditur  et  cres- 
cit, quum  ea  in  membranam  pupillarem  se  immergat 
qua  anteriorem  capsulae  vasculosae  lentis  partem  fieri 
constat,  et  membrana  pupillaris  in  anteriore  iridis  area, 
se  flectat,  ut  haud  procul  a pupillae  margine  coalescat. 
His  igitur  causis  fieri  non  potest,  ut  pars  quaedam  mem- 
branae capsolo-pupillaris,  qua  tegumentum  lentis  in  latus 
efficitur,  appareat.  Hicce  igitur  tantum  quinque  casus 
qui  literaturae  annorum  centum  et  amplius  mandati  et 
re  vera  ad  membranam  pupillarem  pertinentes  accipiendi 
sunt;  atque  ex  eo  numero  nonnulli  haud  perfecte  des- 
cripti; nec  est  dubium  j quin  haec  raritas  multum  attu- 
lerit, ut  tam  multi  membranam  pupilla  rem  omnino  non 
esse  consuerint  atque  censeant. 


Vita. 


Natus  sum  Constantinus  Sclileicher  in  oppido  Rhe- 
nano Duren,  anno  MDCCCXXXXII  die  IV  mensis  Au- 
gusti patre  Wilhelmo^  matre  Catharina  e gente  Struhe^ 
quos  adhuc  superstites  pio  animo  veneror.  Fidei  addic- 
tus sum  catholicae.  Primis  literarum  elementis  imbutus 
gymnasium  Marcoduranum  petii,  quod  etiam  hoc  tempore 
floret  et  viget  auspiciis  directoris  Dr.  Meiring  ^ viri  doc- 
tissimi. Maturitatis  testimonio  post  octo  annos  praeditus 
in  almam  literarum  universitatem  Gryphiswaldiae  me 
contuli  ubi  a Prof.  Baumstarck,  rectore  magnifico,  recep- 
tus apud  Prof.  Budge^  ordinis  medicomm  decanum 
spectatissimum  nomen  professus.  Sex  semestribus  post 
universitatem  Fridericam  Guilelmam  Rhenanam  petiij  et 
medicinae  studere  perrexi. 

Per  triennium  Gryphiae  virorum  doctissimorum : 
Budge  ^ S.Unefdd  ^ Oeorge^  MUnter  ^ Jessen,  Ziemsen, 
Laurer  j Bardeleheyi  ^ Rilhle^  Pernice , Gro7i4^  Sckultze, 
HeineJce,  Schirmer  scholas  frequentavi.  Deinde  Bonnae 
auctoritate  et  exemplo  usus  sum  praeceptorum  clarissi- 
morum Busch^  Buhle^  Veit^  PjlUger,  Saemisch,  Doutreleporitj 
Binz.  Quibus  viris  omnibus  optime  de  me  meritis 
summas  ago  gratias  semperque  habebo.  Nunc  vero  ten- 
taminibus Cum  physico  tum  medico  nec  minus  examine 
rigoroso  coram  gratioso  medicorum  ordine  rita  superatis, 
spero  fore,  ut  dissertatione  thesihusque  publice  defensis 
summi  in  medicina,  chirurgia  honores  in  me  conferantur. 


Theses. 

/.  Dokimasia  pulmonum  non  sufficit  ad  infanticidium 
constituendum. 

II.  Salivationem  in  curationibus  mercurialibus  oriri 
contendo  inhalatione  vaporum  mercurii. 

III.  Omnes  membranas,  quae  reliquias  membranae 
pupillaris  re  vera  se  repraesentant  cum  anteriore  hidis 
area  connexas  esse  opus  est,  quum  margo  pupillaris  ipse 
liber  sit. 

VI.  Diagnosis  infantis  sexus,  mortis  et  graviditatis 
multiplicis  ante  partum  incertissima. 


